આટલેથી ન અટકતાં તેમણે એક સૈનિકનો શિરચ્છેદ કરી તેનું શિર પોતાની સાથે લઈ ગયા હતા. ઠંડા કલેજે કરાયેલી આ હત્યા ન કેવળ અમાનવીય હતી, પરંતુ સશસ્ત્ર અથડામણો પરની આંતરરાષ્ટ્રીય સંધિઓની વિરુદ્ધ પણ હતી. એના થોડા દિવસ પછી પાકિસ્તાની દળોએ જમ્મુ-કાશ્મીરના મેંધાર ક્ષેત્રમાં બે ભારતીય ચોકીઓ પર હુમલા કર્યા હતા. એ પછી કૃષ્ણા ઘાટી સેક્ટરમાં પાકિસ્તાનીઓ દ્વારા શ્રેણીબદ્ધ હુમલા કરવામાં આવ્યા હતા. બન્ને દેશોના સંરક્ષણ-અધિકારીઓ વચ્ચે ફ્લૅગ-મીટિંગ યોજાઈ હોવા છતાં પાકિસ્તાને યુદ્ધવિરામનું ઉલ્લંઘન કર્યું હતું અને ભારતીય સીમામાં ફક્ત એક વાર નહીં, પાંચ વાર પ્રવેશ કર્યો હતો. એમ છતાં આપણા વડા પ્રધાન દ્વારા પાકિસ્તાન પ્રત્યે હળવું વલણ અપનાવવામાં આવ્યું હતું.